*ИНФОРМАЦИЯ*

*ОТНОСНО*

*СПОРАЗУМЕНИЕ МЕЖДУ МИНИСТЕРСТВО НА ОКОЛНАТА СРЕДА И ВОДИТЕ НА РЕПУБЛИКА БЪЛГАРИ И ФЕДЕРАЛНОТО МИНИСТЕРСТВО НА ОКОЛНАТА СРЕДА, ОПАЗВАНЕТО НА ПРИРОДАТА, СТРОИТЕЛСТВОТО И ЯДРЕНАТА БЕЗОПАСНОСТ НА ФЕДЕРАЛНА РЕПУБЛИКА ГЕРМАНИЯ Я ЗА СЪВМЕСТНО ИЗПЪЛНЕНИЕ НА ПИЛОТНИ ПРОЕКТИ, СВЪРЗАНИ С ОКОЛНАТА СРЕДА, В РЕПУБЛИКА БЪЛГАРИЯ*

*И*

*ПРОГРАМА ЗА ИНОВАЦИИ В ОКОЛНАТА СРЕДА*

*(ENVIRONMENTAL INNOVATION PROGRAMME FOR PROJECTS ABROAD)*

*Споразумениеto между Министерство на околната среда и водите на Република България и Федералното министерство на околната среда, опазването на природата, строителството и ядрената безопасност на Федерална република Германия за съвместно изпълнение на пилотни проекти, свързани с околната среда* създава механизъм за сътрудничество между България и Германия за съвместно изпълнение на иновативни пилотни проекти в областта на опазването на околната среда.

Двустранното споразумение дава възможност за отпускането на средства за изпълнението на проекти в рамките на *Програмата за иновации в околната среда (*[*Environmental innovation programme for projects abroad*](http://www.bmub.bund.de/en/topics/research-government-funding/foerderprogramme/environmental-innovation-programme-for-projects-abroad/)*) на Федералното министерство на околната среда, опазването на природата, строителството и ядрената безопасност на Федерална република Германия.*

**Основна цел на проектите:**

* "трансфер на философия" ("philosophy transfer")  за ефективни действия за опазване на климата
* мултиплициращ ефект (multiplier effect) чрез използването на икономически ефективни решения за подобряване на състоянието на околната среда в съответната страна
* демонстрация на практическата пригодност (practical suitability) и потенциал на нови производствени и преработващи технологии
* повишаване на общественото разбиране за опазването на околната среда.

**Приоритети на финансиране**

Инвестициите са насочени към проекти с трансгранични въздействия върху околната среда, които могат пряко и измеримо да доведат до намаляване на замърсяването в крайбрежни води или замърсяването на въздуха в граничните райони, както и проекти, които насърчават екологосъобразно и благоприятно за климата икономическо развитие.

**Финансова подкрепа**

Финансовата подкрепа на проекти се осъществява чрез:

* безвъзмездни **инвестиционни грантове** за осъществяване на съответните проекти, които се изплащат на бенефициерите от упълномощена институция, определена от Федералното министерство на околната среда, опазването на природата, строителството и ядрената безопасност. Отпуска се и финансиране за осъществявани във Федерална република Германия или в Република България програми за квалификация и обмен
* **целеви заем -** след проверка на кредитоспособността на бенефициера и на възможностите за обезпечаване на заем**.** Нисколихвен заем се изплаща чрез банковата група KfW от името на *Федералното министерство на околната среда, опазването на природата, строителството и ядрената безопасност на Германия* чрез кредитна институция (банка) в България в зависимост от нейната кредитоспособност/рейтинг.

**Очаква се съ-финансиране от страна на инвеститора.**

**Конкретните финансови** параметри на отпуснатата помощ зависят от нуждите на конкретния проект по отношение на инвестиционни разходи, собствени ресурси и средства от трети страни, като се прилага **и европейското законодателство за държавна помощ**. Ако кандидатът е предприятие по смисъла на европейското законодателство за държавна помощ, се взема предвид различен максимално допустим размер помощта съгласно Регламент (ЕС) № 651/2014 на ЕК

Проекти, чието изпълнение вече е започнало, не могат да получат финансова помощ.

Всички разходи, които не са свързани директно с изпълнението на проекта, се считат за недопустими, в т.ч.:

* разходи за придобиване на земя
* ДДС
* Финансовите разходи на кандидата като банкови такси и такси за откриване и управление на банкова сметка
* Нотариални разходи, разходи за планиране, разрешения, експертизата, научни изследвания

**Бенефициери**

**Финансовата помощ** е насочена към предприятия, които осъществяват екологосъобразни инвестиции, общини и общински предприятия.

 **Предварителни условия за проектни предложения**

* Да се прилагат високи технологии, които надминават съществуващите екологични стандарти в страната
* Проектът да има моделен характер за подобни последващи проекти
* Научноизследователските и развойни дейности да са приключени

**Подаване на заявлението за финансиране на проект**

Заявлението (вж. ***Приложение 2***) трябва да бъде подадено на български и на немски език и адресирано до:

*Министерството на околната среда и водите*

*София, 1000, бул. „Кн. Мария Луиза” 22*

*Дирекция „Координация по въпросите на ЕС и международно сътрудничество“*

*На вниманието на: Диана Бакалова*

*Тел.: +359 (2) 940 62 80*

*Fax: +359 (2) 987 38 67*

*e-mail:* *dbakalova@moew.government.bg*

При разминавания между българската и немска версия на подаденото заявление се взема предвид версията на немски език.

Федералното министерство на околната среда, опазването на природата, строителството и ядрената безопасност на Федерална република Германия разглежда предадените проектни документи и осигурява финансиране за съответните одобрени проекти в зависимост от наличните си бюджетни средства.

**За повече информация:**

Програма за иновации в околната среда (Environmental innovation programme for projects abroad), Федералното министерство на околната среда, опазването на природата, строителството и ядрената безопасност на Федерална република Германия**:**

[**http://www.bmub.bund.de/en/topics/research-government-funding/foerderprogramme/environmental-innovation-programme-for-projects-abroad/**](http://www.bmub.bund.de/en/topics/research-government-funding/foerderprogramme/environmental-innovation-programme-for-projects-abroad/)

*Споразумение между Министерство на околната среда и водите на Република България и Федералното министерство на околната среда, опазването на природата, строителството и ядрената безопасност на Федерална република Германия за съвместно изпълнение на пилотни проекти (****Приложение 3****)*

**Лице за контакт от страна на МОСВ:**

Диана Бакалова

Дирекция „Координация по въпросите на ЕС и международно сътрудничество“

Tel: +359 (2) 940 62 80

Fax: +359 (2) 987 38 67

e-mail: dbakalova@moew.government.bg

**Проекти, финансирани до този момент по програмата**

От 1992 г. насам Федералното министерство на околната среда е финансирало **общо 19 пилотни екологични проекти** на обща стойност EUR 67,5 млн. Проектите са изпълнени в Латвия, Полша, Румъния,Чехия.

|  |  |  |
| --- | --- | --- |
| **Страна** | **Тематична област** | **Наименование** |
| **Полша** | Климат | Изграждане на когенерационна централа за изгаряне на слама в община Daszyna**Бенефициент – община Daszyna****Бюджет 2,705,500.00 Euro** |
| **Полша** | Замърсяване на въздуха | Модернизация на топлофикационната система, включително система за прахоулавяне на общинската топлоцентралата Growzowa в  [Zgorzelec](http://www.bmub.bund.de/en/topics/research-government-funding/foerderprogramme/details/?tx_bmuprojects_projectlist%5Bproject%5D=8&tx_bmuprojects_projectlist%5Baction%5D=show&tx_bmuprojects_projectlist%5Bcontroller%5D=Project&cHash=0bcd9e5286c2d8f5af1ca610822c2b9f) **Бенефициент – общинска компания за отопление** **Бюджет 3,089,236.98 Euro** |
| **Румъния**  | Климат | Изграждане на вятърен парк край село Tomnatic**Бенефициент - Wind Kontor S.R.L.****Бюджет 3.900.000,00 Euro** |
| **Латвия**  | Климат | [Първоначално и последващо обучение на мениджъри по обновяване на жилища ("maja draugs")](http://www.bmub.bund.de/en/topics/research-government-funding/foerderprogramme/details/?tx_bmuprojects_projectlist%5Bproject%5D=9&tx_bmuprojects_projectlist%5Baction%5D=show&tx_bmuprojects_projectlist%5Bcontroller%5D=Project&cHash=f3f90c3a906cd01c1d2fa52dadf9a411)**Бенефициент - Жилища Инициатива за Източна Европа****Бюджет 240,000.00 Euro** |
| **Латвия** | Климат | Модернизация на централизирано топлоснабдяване на Jelgavas**Бенефициент- областна топлофикационната система на Jelgava****Бюджет 281,546.28 Euro** |
| **Чехия**  | ВЕИ | Изграждане на ветроенергиен парк с три инсталации (номинална мощност 2.5 MW всеки)**Бенефициент-** Green Lines Rusová s.r.o.**Бюджет** 2,000,000.00 Euro |
| **Латвия** | Климат | модернизация на жилищни сгради в Латвия**Бенефициент - Собственици асоциации по латвийското право****Бюджет 580,000.00 Euro** |
| **Чехия** | Управление на водите | [Почистване и възстановяване на пречиствателните станции Most-Chanov и Teplice/Bystrany](http://www.bmub.bund.de/en/topics/research-government-funding/foerderprogramme/details/?tx_bmuprojects_projectlist%5Bproject%5D=2&tx_bmuprojects_projectlist%5Baction%5D=show&tx_bmuprojects_projectlist%5Bcontroller%5D=Project&cHash=6cfd67b439b56d7719646dd7697c3364)**Бенефициент- Министерство на околната среда на Република Чехия****Бюджет 4,700,000.00 Euro** |
| **Чехия** | Замърсяване на въздуха | Фонд за контрол на замърсяването на въздуха **Бенефициент – малки и средни предприятия** **Бюджет 119,000.00 Euro** |
| **Чехия** | ВЕИ | Изграждане на вятърен парк с три инсталации (номинална мощност 600 кВт всеки)**Бенефициент - Green Lines s.r.o.****Бюджет 800,000.00 Euro** |
| **Чехия** | Управление на водите | Възстановяване на станции за мониторинг на качеството на водата Obristvi и Зелин и главната лаборатория в Прага**Бенефициент Държавен фонд по околна среда на Република Чехия****Бюджет 1.000.000,00 Euro** |